Za kancelara iz doba dinastije Tang, v. Li Yuanhong (kancelar Tanga).
*Ovo je kinesko ime; porodično ime je* Li*.*

**Li Yuanhong** (kineski: ; pinyin: *Lí Yuánhóng*; kurtoazno ime Songqing 宋卿) (19. oktobar 1864 – 3. jun 1928) bio je kineski političar koji je u dva navrata - od 1916. do 1917. i od 1922. do 1923. - služio kao predsjednik Republike Kine.

Li je u carskom režimu dinastije Qing započeo karijeru kao mornarički oficir te služio u Beiyanškoj mornarici. Sudjelovao je u Prvom japansko-kineskom ratu u kome je krstarica na kojoj je služio potopljena; Li, koji nije znao plivati, preživio je uz pomoć pojasa sa spašavanje. Poslije je imenovan za zapovjednika jedinica tzv. Nove armije u provinciji Hubei. Iako apolitičan, iskazivao je određene simpatije prema republikanskom pokretu, odnosno protivnicima dinastije okupljenim u Pokret za zaštitu željeznice. Kada je 1911. godine izbio Wuchangski ustanak, pobunjenici su odlučili da će upravo Li, koji je uživao ugled i govorio engleski, biti idealan za njihovog predstavnika u budućim pregovorima sa stranim silama. Li je prilično nevoljko prihvatio njihovu ponudu da postane zapovjednik ustaničkih snaga. Na tom je mjestu 4. decembra 1911. potpisao primirje sa Yuan Shikaijem, zapovjednikom carskih snaga poslanih da uguše ustanak.

Kada se Sun Yat-sen 1. januara 1912. godine u Nanjingu proglasio prvim predsjednikom Republike, Li je imenovan za potpredsjednika. Li je to mjesto sačuvao nakon što je Yuan Shikai prisilio cara na abdikacija i postao novi predsjednik. Li se već sljedeće godine razišao sa svojim revolucionarnim drugovima i za vrijeme Druge revolucije podržao Yuana. Iako je Yuan svog sina oženio sa Lijevu kćer, Yuan i Li su se razišli za vrijeme Yuanovog kratkotrajnog pokušaja obnove monarhije; iako je formalno ostao potpredsjednik, Li se povukao iz javnosti sve do Yuanove smrti u junu 1916. godine.

Yuan je u svojoj oporuci kao nasljednike imenovao Lija, premijera Duan Qirua i bivšeg premijera Xu Shichanga. Duan je, međutim, uspio generalima kao jedinog predsjednika nametnuti Lija. On se, međutim, počeo razilaziti sa Duanom, prije svega zbog nastojanja da se obnovi Ustav donesen 1912. godine, te je protiv Duanove volje u jesen 1916. ponovno sazvao Nacionalnu skupštinu. Mnogo važnije razilaženje je bilo Duanovo nastojanje da Kinu uključi u Prvi svjetski rat na strani Antante, čemu se Li, zajedno sa velikim dijelom javnosti i generala, protivio. 23. maja je Li uspio smijeniti Duana koji se povukao u Tianjin nastojeći dobiti podršku za Lijevo svrgavanje od sebi vjernih trupa i Japanaca. Nastojeći spriječiti mogući puč, Li je u Peking pozvao trupe generala Zhang Xuna. Na njegovo veliko iznenađenje, Zhang, koji je potajno podržavao Centralne sile, je 14. juna izvršio puč, zarobio Lija i 1. jula proglasio obnovu carskog režima. Li je uspio pobjeći i pozvati Duana u pomoć; dolazak Duanovih trupa je 12. jula doveo do sloma Zhangovog kratkotrajnog režima i obnove Republike. Razočarani Li je, međutim, samo pet dana kasnije podnio ostavku.

Li se na mjesto predsjednika vratio 1922. godine nakon što je Cao Kun, gospodar rata i vođa moćne Zhili klike, odlučio postaviti na mjesto Xu Shichanga, povezanog sa oslabljenom Duanovom Anhui klikom. Li je na mjestu predsjednika pokušao ostvariti reforme, suzbiti gospodare rata i uspostaviti ustavni poredak, ali se brzo sukobio sa Cao Kunom. Bojeći se za život, pobjegao je u Japan, a mjesto predsjednika privremeno preuzeo Caov suradnik Gao Lingwei. Li se 1924. vratio u Tianjin gdje je umro.

Vanjske veze
------------

* 

* Wikimedia Commons ima još multimedijalnih datoteka vezanih za: ***Li Yuanhong***

|  |
| --- |
| Prethodi:**Yuan Shikai** | **predsjednik Republike Kineprvi mandat**1916–1917 | Slijedi:**Feng Guozhang** |
| Prethodi:**Zhou Ziqi** | **predsjednik Republike Kinedrugi mandat**1922–1923 | Slijedi:**Gao Lingwei** |

| * p
* r
* u
Predsjednici Republike Kine |
| --- |
| Privremena vlada(1912–1913) | 
 Sun Yat-sen **•**  Yuan Shikai  | Flag of the Republic of China 1912-1928Flag of the Republic of China since 1928Standard of the President of the Republic of China |
| Beiyanška vlada(1913–1928) | 
 Yuan Shikai **•**  Li Yuanhong **•**  Feng Guozhang **•**  Xu Shichang **•**  *Zhou Ziqi* **•**  Li Yuanhong **•**  *Gao Lingwei* **•**  Cao Kun **•**  *Huang Fu* **•**  *Hu Weide* **•**  *Yan Huiqing* **•**  *Du Xigui* **•**  *Gu Weijun*  |
| Nacionalistička vlada(1928–1948) | 
 Chiang Kai-shek **•**  Lin Sen **•**  Chiang Kai-shek  |
| Ustavna vlada(od 1948) | 
 Chiang Kai-shek **•**  *Li Zongren* **•**  Chiang Kai-shek **•**  Yen Chia-kan **•**  Chiang Ching-kuo **•**  Lee Teng-hui **•**  Chen Shui-bian **•**  Ma Ying-jeou  |
| *kurziv* označava v.d. predsjednika |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 68007095
* LCCN: n88026538
* ISNI: 0000 0000 6702 6804
* GND: 1058604759
* SUDOC: 14550316X
* BNF: cb16129532r (podaci)
* NLA: 36655679
* NDL: 00627008

 |